Diari Oficial de la Generalitat Valenciana


Sumari del DOGV 5313, del 28-07-2006 (2006/7909)

ORDE de 15 de juny de 2006, de la Conselleria de Cultura, Educació i Esport, per la qual es modifica l'autorització del centre docent britànic a Espanya denominat .Firs Independent Primary School., de Xàbia (Alacant).
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5313

Data del DOGV
:   28-07-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/7909


Data del document
:   15-06-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Xàbia
    * centre d'ensenyament
    * ensenyament privat
    * educació preescolar
    * ensenyament primari
    * ensenyament d'idiomes

ORDE de 15 de juny de 2006, de la Conselleria de Cultura, Educació i Esport, per la qual es modifica l'autorització del centre docent britànic a Espanya denominat .Firs Independent Primary School., de Xàbia (Alacant). [2006/7909]  
L'expedient ha sigut iniciat a instància del representant de la titularitat del centre docent amb sistema educatiu britànic a Espanya .Firs Independent Primary School., amb número de codi 23694505, situat al carrer del Boix, 1, partida La Guàrdia, de Xàbia (Alacant), per la qual sol·licita l'autorització definitiva per a impartir els cursos des de Nursery (3 anys) fins a Year 6 (11 anys), dels currículums nacionals d'Anglaterra i Gal·les.   
Per Orde de la Conselleria de Cultura, Educació i Esport de 21 de març de 2006 (DOGV de 17.05.06), es va ampliar l'autorització temporal a l'esmentat centre fins al 30 de juny del 2006, per a impartir els ensenyaments dels Currículums Nacionals d'Anglaterra i Gal·les des del curs de Nursery (2-3 anys) fins al curs de Year 6 (d'11-12 anys), per a un total de 40 alumnes, de nacionalitat estrangera.  
En l'expedient consta el certificat expedit per la representació diplomàtica britànica acreditada a Espanya, British Council, on es constata el compliment dels requisits del país d'origen per a una autorització plena per a impartir els ensenyaments des del curs de Nursery (3 anys) fins al curs de Year 6 (11 anys) amb capacitat per a 80 alumnes.  
Vistos la Llei Orgànica 8/1985, de 3 de juliol (BOE de 04.07.85), reguladora del Dret a l'Educació i el Reial Decret 806/1993, de 28 de maig (BOE de 23.06.93) sobre règim de centres estrangers a Espanya, i la resta de legislació que resulta d'aplicació.  
En exercici de les atribucions conferides per l'article 35 de la Llei 5/1983, de 30 de desembre, de la Generalitat, de Govern Valencià  
ORDENE  
Primer  
Modificar l'autorització del centre docent britànic a Espanya denominat .Firs Independent Primary School., de Xàbia (Alacant), en els termes i condicions que a continuació s'especifiquen.  
Centre: FIRS INDEPENDENT PRIMARY SCHOOL  
Domicili: c/ del Boix, 1, partida La Guàrdia  
Localitat: Xàbia  
Província: Alacant  
Titular: Firs Independent Primary School, SL  
Codi: 70609700  
Modificació que s'autoritza: S'autoritzen, amb caràcter definitiu, els ensenyaments dels currículums nacionals d'Anglaterra i Gal·les, des del curs de Nursery (3 anys) fins al curs de Year 6 (11 anys), amb capacitat per a 80 alumnes, quedant configurat el centre de la següent manera:  
Amb caràcter definitiu des del curs de Nursery (3 anys) fins al curs de Year 6 (11 anys) amb un total de 80 llocs escolars.  
Alumnat autoritzat: estranger.  
Segon  
El reconeixement dels estudis cursats s'ajustarà al que disposa la normativa reguladora d'homologació i convalidació de títols i estudis estrangers d'educació no universitària segons el que establix l'article octau del Reial Decret 806/1993.  
Disposició addicional única  
La present orde donarà lloc a la corresponent inscripció en el Registre de Centres Docents de la Comunitat Valenciana.  
Conformement al que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.  
València, 15 de juny de 2006  
El conseller de Cultura, Educació i Esport  
Alejandro Font de Mora Turón